CELEX: 22017A1214(01)
Language: mt
Date: 2017-04-27 00:00:00
Title: Ftehim bejn l-Unjoni Ewropea u r-Repubblika taċ-Ċilì dwar il-kummerċ ta' prodotti organiċi

14.12.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 331/4
            
         TRADUZZJONI
   FTEHIM
   bejn l-Unjoni Ewropea u r-Repubblika taċ-Ċilì dwar il-kummerċ ta' prodotti organiċi
   L-UNJONI EWROPEA, minn hawn 'il quddiem imsejħa “l-Unjoni”,
   minn naħa waħda, u
   IR-REPUBBLIKA TAĊ-ĊILÌ, minn hawn 'il quddiem imsejħa “iċ-Ċilì”,
   min-naħa l-oħra,
   kollettivament imsejħin “il-Partijiet”,
   FILWAQT LI JIRRIKONOXXU s-sħubija kummerċjali bejniethom li ilha teżisti u b'saħħitha bbażata fuq il-prinċipji komuni u l-valuri riflessi fil-Ftehim li jistabbilixxi assoċjazzjoni bejn il-Komunità Ewropea u l-Istati Membri tagħha, minn naħa waħda, u r-Repubblika taċ-Ċilì, min-naħa l-oħra;
   DETERMINATI li jikkontribwixxu għall-iżvilupp u l-espansjoni tas-setturi organiċi tagħhom billi joħolqu opportunitajiet ġodda għall-esportazzjoni;
   DETERMINATI li jrawmu l-kummerċ ta' prodotti organiċi u konvinti li dan il-Ftehim sejjer jiffaċilita l-kummerċ ta' prodotti mkabbra u manifatturati b'mod organiku bejn il-Partijiet;
   FILWAQT LI JFITTXU li jiksbu livell għoli ta' rispett għall-prinċipji tal-produzzjoni organika, tal-garanzija tas-sistemi tal-kontroll u tal-integrità tal-prodotti organiċi;
   IMPENJATI li jsaħħu l-kooperazzjoni regolatorja dwar kwistjonijiet relatati mal-produzzjoni organika;
   FILWAQT LI JIRRIKONOXXU l-importanza tar-reċiproċità u t-trasparenza fil-kummerċ internazzjonali għall-benefiċċju tal-partijiet ikkonċernati kollha;
   FILWAQT li jżommu f'moħħhom li l-Ftehim tal-Organizzazzjoni Dinjija tal-Kummerċ (WTO) dwar l-Ostakli Tekniċi għall-Kummerċ jinkoraġġixxi lill-Membri tad-WTO biex jikkunsidraw pożittivament li jaċċettaw bħala ekwivalenti regolamenti tekniċi ta' Membri oħrajn, anke jekk dawn ikunu differenti minn tagħhom, kemm-il darba jkunu sodisfatti li dawk ir-regolamenti jwettqu adegwatament l-għanijiet tar-regolamenti tagħhom stess;
   FILWAQT LI JINNUTAW li l-kunfidenza permanenti fl-affidabbiltà kontinwa tal-proċeduri ta' valutazzjoni u tas-sistema ta' kontroll tal-Parti l-oħra hija element essenzjali ta' tali aċċettazzjoni ta' ekwivalenza;
   FILWAQT LI JIBNU fuq id-drittijiet u l-obbligi rispettivi tagħhom taħt il-Ftehim li jistabbilixxi d-WTO u ftehimiet u arranġamenti multilaterali, reġjonali u bilaterali oħrajn li għalihom huma Partijiet;
   FTIEHMU KIF ĠEJ:
   Artikolu 1
   Skop
   L-għan ta' dan il-Ftehim huwa li jitrawwem il-kummerċ tal-prodotti agrikoli u ikel magħmula b'mod organiku bejn l-Unjoni u ċ-Ċilì, skont il-prinċipji tan-nondiskriminazzjoni u tar-reċiproċità.
   Artikolu 2
   Definizzjonijiet
   Għall-finijiet ta' dan il-Ftehim, għandhom japplikaw id-definizzjonijiet li ġejjin:
   
               (1)
            
            
               “ekwivalenza” tfisser il-kapaċità ta' liġijiet u regolamenti differenti, kif ukoll ta' sistemi ta' spezzjoni u ta' ċertifikazzjoni differenti, li jilħqu l-istess għanijiet;
            
         
               (2)
            
            
               “awtorità kompetenti” tfisser aġenzija uffiċjali li jkollha ġurisdizzjoni fuq il-liġijiet u r-regolamenti elenkati fl-Anness III jew IV u li tkun responsabbli għall-implimentazzjoni ta' dan il-Ftehim;
            
         
               (3)
            
            
               “awtorità ta' kontroll” tfisser awtorità ta' Stat Membru tal-Unjoni li lilha l-awtorità rilevanti tkun ikkonferixxiet, bis-sħiħ jew b'mod parzjali, il-kompetenza tagħha għall-ispezzjonijiet jew iċ-ċertifikazzjoni fil-qasam tal-produzzjoni organika skont il-liġijiet u r-regolamenti elenkati fl-Anness III;
            
         
               (4)
            
            
               “korp ta' kontroll” tfisser entità privata indipendenti li twettaq spezzjonijiet u ċertifikazzjoni fil-qasam tal-produzzjoni organika skont il-liġijiet u r-regolamenti elenkati fl-Anness III jew IV.
            
         Artikolu 3
   Rikonoxximent ta' ekwivalenza
   1.   Fir-rigward tal-prodotti elenkati fl-Anness I, l-Unjoni tirrikonoxxi l-liġijiet u r-regolamenti taċ-Ċilì elenkati fl-Anness IV bħala ekwivalenti għal-liġijiet u r-regolamenti tagħha elenkati fl-Anness III.
   2.   Fir-rigward tal-prodotti elenkati fl-Anness II, iċ-Ċilì jirrikonoxxi l-liġijiet u r-regolamenti tal-Unjoni elenkati fl-Anness III bħala ekwivalenti għal-liġijiet u r-regolamenti tiegħu elenkati fl-Anness IV.
   3.   Fil-każ ta' modifika, revoka jew sostituzzjoni ta', jew żieda ma', il-liġijiet u r-regolamenti elenkati fl-Anness III jew IV, ir-regoli l-ġodda għandhom jiġu kkunsidrati bħala ekwivalenti għar-regoli tal-Parti l-oħra sakemm il-Parti l-oħra ma toġġezzjonax skont il-proċeura stipulata fil-paragrafu 4.
   4.   Jekk Parti tikkunsidra li l-liġijiet, regolamenti jew proċeduri amministrattivi u l-prattiki tal-Parti l-oħra ma jibqgħux jissodisfaw ir-rekwiżiti għall-ekwivalenza, hija għandha toħroġ talba raġunata lill-Parti l-oħra biex temenda l-liġi, ir-regolament jew il-proċedura jew prattika amministrattiva rilevanti u tipprovdi qafas ta' żmien adegwat, li m'għandux ikun ta' inqas minn tliet xhur, biex tiġi żgurata l-ekwivalenza. Jekk, wara l-iskadenza ta' dak il-perjodu, il-Parti kkonċernata tkun għadha tqis li r-rekwiżiti għall-ekwivalenza ma ġewx sodisfatti, din tista' tissospendi b'mod unilaterali r-rikonoxximent tal-ekwivalenza tal-liġijiet u r-regolamenti elenkati fl-Anness III jew IV fir-rigward tal-prodotti rilevanti elenkati fl-Anness I jew II.
   5.   Tista' tittieħed ukoll deċiżjoni li jiġi sospiż unilateralment ir-rikonoxximent tal-ekwivalenza tal-liġijiet u r-regolamenti elenkati fl-Anness III jew IV fir-rigward tal-prodotti rilevanti elenkati fl-Anness I jew II, wara l-iskadenza ta' perjodu ta' avviż ta' tliet xhur, meta Parti waħda ma tkunx ipprovdiet l-informazzjoni meħtieġa taħt l-Artikolu 6 jew ma taqbilx dwar reviżjoni bejn il-pari taħt l-Artikolu 7.
   6.   Fir-rigward ta' prodotti mhux elenkati fl-Anness I jew II, u skont il-punt (b) tal-Artikolu 8(3), l-ekwivalenza għandha tiġi eżaminata fuq talba ta' Parti waħda mill-Kumitat Konġunt stabbilit skont l-Artikolu 8(1).
   Artikolu 4
   L-importazzjoni u t-tqegħid fis-suq
   1.   L-Unjoni għandha taċċetta l-importazzjoni fit-territorju tagħha, u t-tqegħid fis-suq bħala prodotti organiċi, tal-prodotti elenkati fl-Anness I, sakemm dawk il-prodotti huma konformi mal-liġijiet u mar-regolamenti taċ-Ċilì elenkati fl-Anness IV u huma akkumpanjati minn ċertifikat ta' spezzjoni, kif previst fl-Anness V tar-Regolament tal-Kummissjoni (KE) Nru 1235/2008 tat-8 ta' Diċembru 2008 li jistabbilixxi r-regoli dettaljati għall-implimentazzjoni tar-Regolament tal-Kunsill (KE) Nru 834/2007 dwar l-arranġamenti għall-importazzjonijiet ta' prodotti organiċi minn pajjiżi terzi, maħruġ minn korp ta' kontroll rikonoxxut miċ-Ċilì u indikat lill-Unjoni taħt il-paragrafu 3.
   2.   Iċ-Ċilì għandu jaċċetta l-importazzjoni fit-territorju tiegħu, u t-tqegħid fis-suq bħala prodotti organiċi, tal-prodotti elenkati fl-Anness II, sakemm dawk il-prodotti huma konformi mal-liġijiet u mar-regolamenti tal-Unjoni elenkati fl-Anness III u huma akkumpanjati minn ċertifikat maħruġ minn awtorità ta' kontroll jew korp ta' kontroll tal-Unjoni skont ir-Riżoluzzjoni Nru 7880 tad-Direttorat Nazzjonali tas-Servizz Agrikolu u t-Trobbija tal-Annimali, tad-29 ta' Novembru 2011, li jistabbilixxi l-kontenut minimu għaċ-ċertifikati tal-agrikoltura organika, fil-qafas tal-Liġi 20.089.
   3.   Kull Parti tirrikonoxxi lill-awtoritajiet ta' kontroll jew lill-korpi ta' kontroll indikati mill-Parti l-oħra bħala responsabbli għat-twettiq tal-kontrolli rilevanti fir-rigward ta' prodotti organiċi koperti mir-rikonoxximent ta' ekwivalenza kif imsemmi fl-Artikolu 3 u għall-ħruġ ta' ċertifikat ta' spezzjoni kif imsemmi fil-paragrafi 1 u 2 ta' dan l-Artikolu bil-għan li jiġu importati u mqiegħda fis-suq fit-territorju tal-Parti l-oħra.
   Il-Parti importatriċi, b'kooperazzjoni mal-Parti l-oħra, għandha tassenja kodiċijiet numeriċi lil kull awtorità ta' kontroll u korp ta' kontroll rilevanti indikati mill-Parti l-oħra.
   Artikolu 5
   Tikkettar
   1.   Prodotti importati minn Parti waħda mill-Parti l-oħra skont dan il-Ftehim għandhom jissodisfaw ir-rekwiżiti dwar it-tikkettar stipulati fil-liġijiet u fir-regolamenti tal-Parti l-oħra elenkati fl-Annessi III u IV. Dawk il-prodotti jista' jkollhom il-logo organiku tal-Unjoni, il-logo organiku taċ-Ċilì jew iż-żewġ logos, kif stipulat fil-liġijiet u fir-regolamenti rilevanti, sakemm jikkonformaw mar-rekwiżiti tat-tikkettar għal-logo rispettiv jew għaż-żewġ logos.
   2.   Il-Partijiet jimpenjaw ruħhom biex jiġi evitat kwalunkwe użu ħażin tat-termini li jirreferu għall-produzzjoni organika, inklużi derivattivi jew diminuttivi bħal “bijo” u “eko”, fir-rigward ta' prodotti li huma koperti mir-rikonoxximent tal-ekwivalenza msemmi fl-Artikolu 3.
   3.   Il-Partijiet jimpenjaw ruħhom li jipproteġu l-logo organiku tal-Unjoni u l-logo organiku taċ-Ċilì stipulati fil-liġijiet u fir-regolamenti rilevanti kontra kwalunkwe użu ħażin jew imitazzjoni. Il-Partijiet għandhom jiżguraw li l-logo organiku tal-Unjoni u l-logo organiku taċ-Ċilì jintużaw biss għat-tikkettar, għar-reklamar jew għad-dokumenti kummerċjali ta' prodotti li jikkonformaw mal-liġijiet u mar-regolamenti elenkati fl-Annessi III u IV.
   Artikolu 6
   Skambju ta' informazzjoni
   Il-Partijiet għandhom iwettqu skambji tat-tagħrif rilevanti kollu li għandu x'jaqsam mal-implimentazzjoni u l-applikazzjoni ta' dan il-Ftehim. B'mod partikolari, sal-31 ta' Marzu tat-tieni sena wara d-dħul fis-seħħ ta' dan il-Ftehim, u sussegwentement sal-31 ta' Marzu ta' kull sena, kull Parti għandha tibgħat lill-oħra:
   
               —
            
            
               rapport li jkun fih informazzjoni fir-rigward tat-tipi u l-kwantitajiet ta' prodotti organiċi esportati taħt dan il-Ftehim, li jkopri l-perjodu minn Jannar sa Diċembru tas-sena ta' qabel; kif ukoll
            
         
               —
            
            
               rapport dwar l-attivitajiet ta' monitoraġġ u ta' superviżjoni mwettqa mill-awtorità kompetenti, ir-riżultati miksuba u l-miżuri korrettivi meħuda, li jkopri l-perjodu minn Jannar sa Diċembru tas-sena ta' qabel.
            
         Fi kwalunkwe ħin, kull Parti għandha tinforma mingħajr dewmien lill-Parti l-oħra dwar:
   
               —
            
            
               kwalunkwe aġġornament tal-lista tal-awtoritajiet kompetenti, awtoritajiet ta' kontroll u korpi ta' kontroll tagħhom, inklużi d-dettalji rilevanti tal-kuntatt (b'mod partikolari l-indirizz u l-indirizz tal-Internet);
            
         
               —
            
            
               kwalunkwe bidliet jew revoki li tkun beħsiebha twettaq fir-rigward ta' liġijiet jew regolamenti elenkati fl-Annessi III u IV, kwalunkwe proposti għal liġijiet jew regolamenti ġodda jew kwalunkwe bidliet rilevanti fi proċeduri u prattiki amministrattivi relatati ma' prodotti organiċi elenkati fl-Annessi I u II;
            
         
               —
            
            
               kwalunkwe bidliet jew revoki li adottat għal liġijiet jew regolamenti elenkati fl-Annessi III u IV, kwalunkwe leġiżlazzjoni ġdida jew bidliet rilevanti fi proċeduri u prattiki amministrattivi relatati ma' prodotti organiċi elenkati fl-Annessi I u II; kif ukoll dwar
            
         
               —
            
            
               kwalunkwe bidliet fl-indirizzi tal-Internet stabbiliti fl-Anness V.
            
         Artikolu 7
   Reviżjonijiet bejn il-pari
   1.   Wara avviż bil-quddiem ta' mill-inqas tliet xhur, kull Parti għandha tippermetti lill-uffiċjali jew esperti nominati mill-Parti l-oħra jwettqu reviżjonijiet bejn il-pari fit-territorju tagħha biex tivverifika li l-awtoritajiet ta' kontroll u l-korpi ta' kontroll rilevanti jkunu qed iwettqu l-kontrolli meħtieġa taħt dan il-Ftehim.
   2.   Kull Parti għandha tikkoopera ma', u tassisti lil, il-Parti l-oħra, safejn huwa permess skont il-liġi applikabbli, fit-twettiq tar-reviżjonijiet bejn il-pari msemmija fil-paragrafu 1, li jistgħu jinkludu żjarat f'uffiċċji tal-awtoritajiet ta' kontroll u tal-korpi ta' kontroll rilevanti, ta' faċilitajiet tal-ipproċessar u ta' operaturi ċertifikati.
   Artikolu 8
   Kumitat Konġunt dwar il-Prodotti Organiċi
   1.   Il-Partijiet b'dan jistabbilixxu Kumitat Konġunt dwar il-Prodotti Organiċi (“il-Kumitat Konġunt”) magħmul minn rappreżentanti, maħturin kif xieraq, tal-Unjoni, minn naħa waħda, u tal-Gvern taċ-Ċilì, min-naħa l-oħra.
   2.   Għandhom isiru konsultazzjonijiet fil-Kumitat Konġunt sabiex l-implimentazzjoni tiġi faċilitata u biex l-għan ta' dan il-Ftehim jitmexxa 'l-quddiem.
   3.   Il-funzjonijiet tal-Kumitat Konġunt għandhom ikunu li:
   
               (a)
            
            
               jimmaniġġja dan il-Ftehim, billi jieħu d-deċiżjonijiet meħtieġa għall-implimentazzjoni u l-funzjonament tajjeb tiegħu;
            
         
               (b)
            
            
               jeżamina kwalunkwe talba minn Parti waħda biex jaġġorna, jew jestendi għal prodotti ġodda, il-lista ta' prodotti fl-Anness I jew II u li jadotta deċiżjoni biex jimmodifika l-Anness I jew II jekk l-ekwivalenza tkun rikonoxxuta mill-Parti l-oħra;
            
         
               (c)
            
            
               jsaħħaħ il-kooperazzjoni dwar il-liġijiet, ir-regolamenti, l-istandards u l-proċeduri tal-valutazzjoni tal-konformità fir-rigward tal-produzzjoni organika, li għaliha għandu jiddiskuti kwalunkwe kwistjoni teknika jew regolatorja oħra relatata mar-regoli tal-produzzjoni organika u mas-sistemi ta' kontroll bil-ħsieb li tiżdied il-konverġenza bejn il-liġijiet, ir-regolamenti u l-istandards;
            
         
               (d)
            
            
               jikkunsidra kwalunkwe kwistjoni oħra fir-rigward tal-implimentazzjoni ta' dan il-Ftehim.
            
         4.   Il-Partijiet għandhom, skont il-liġijiet u r-regolamenti rispettivi tagħhom, jimplimentaw id-deċiżjonijiet adottati mill-Kumitat Konġunt taħt il-punt (b) tal-paragrafu 3 u jinfurmaw lil xulxin b'dan fi żmien tliet xhur mid-data tal-adozzjoni tagħhom (1).
   5.   Il-Kumitat Konġunt għandu jopera permezz ta' konsensus. Għandu jadotta r-regoli ta' proċedura tiegħu. Jista' jistabbilixxi sottokumitati u gruppi ta' ħidma biex jittrattaw kwistjonijiet speċifiċi.
   6.   Il-Kumitat Konġunt għandu jinforma lill-Kumitat dwar Standards, Regolamenti Tekniċi u Stima ta' Konformità stabbilit fl-Artikolu 88 tal-Ftehim li jistabbilixxi assoċjazzjoni bejn il-Komunità Ewropea u l-Istati Membri tagħha, minn naħa waħda, u r-Repubblika taċ-Ċilì, min-naħa l-oħra, dwar id-deċiżjonijiet u x-xogħol tiegħu.
   7.   Il-Kumitat Konġunt għandu jiltaqa' darba f'sena, fl-Unjoni u fiċ-Ċilì b'mod alternat, f'data li dwarha jsir qbil reċiprokament. Jekk iż-żewġ Partijiet jaqblu, tista' ssir laqgħa tal-Kumitat Konġunt permezz ta' vidjo jew telekonferenza.
   8.   Il-Kumitat Konġunt għandu jiġi kopresedut miż-żewġ Partijiet.
   Artikolu 9
   Soluzzjoni ta' tilwim
   Kwalunkwe tilwima dwar l-interpretazzjoni jew l-applikazzjoni ta' dan il-Ftehim għandha tiġi riżolta permezz ta' konsultazzjonijiet bejn il-Partijiet fi ħdan il-Kumitat Konġunt. Il-Partijiet għandhom jippreżentaw lill-Kumitat Konġunt l-informazzjoni rilevanti meħtieġa għal eżami bir-reqqa tal-kwistjoni, bil-għan li tiġi riżolta t-tilwima.
   Artikolu 10
   Kunfidenzjalità
   Ir-rappreżentanti, esperti u aġenti oħra tal-Partijiet għandhom ikunu meħtieġa, anke wara li jkunu temmew id-doveri tagħhom, li ma jiżvelaw ebda tagħrif miksub fil-qafas ta' dan il-Ftehim li jkun kopert mill-obbligu tas-segretezza professjonali.
   Artikolu 11
   Reviżjoni
   1.   Fejn xi waħda mill-Partijiet tfittex li ssir reviżjoni ta' dan il-Ftehim, għandha tissottometti talba raġunata lill-Parti l-oħra.
   2.   Il-Partijiet jistgħu jafdaw lill-Kumitat Konġunt bil-kompitu li jikkunsidra kwalunkwe tali talba u, jekk xieraq, li jagħmel rakkomandazzjonijiet, b'mod partikolari bil-għan li jinfetħu negozjati fuq partijiet ta' dan il-Ftehim li ma jistgħux jinbidlu skont il-punt (b) tal-Artikolu 8(3).
   Artikolu 12
   Implimentazzjoni tal-Ftehim
   Il-Partijiet għandhom jieħdu l-passi kollha, kemm jekk ġenerali kif ukoll jekk speċifiċi, biex jiżguraw il-konformità mal-obbligi taħt dan il-Ftehim. Huma għandhom jastjenu minn kwalunkwe miżura li tkun tista' tipperikola t-twettiq tal-għan ta' dan il-Ftehim.
   Artikolu 13
   Annessi
   L-Annessi ta' dan il-Ftehim għandhom jifformaw parti integrali minnu.
   Artikolu 14
   Kamp ta' applikazzjoni territorjali
   Dan il-Ftehim għandu japplika, minn naħa waħda, għat-territorji li fihom jiġi applikat it-Trattat dwar il-Funzjonament tal-Unjoni Ewropea u taħt il-kundizzjonijiet stabbiliti f'dak it-Trattat u, min-naħa l-oħra, għat-territorju taċ-Ċilì.
   Artikolu 15
   Dħul fis-seħħ u tul ta' żmien
   Dan il-Ftehim għandu jidħol fis-seħħ fl-ewwel jum tat-tielet xahar wara l-aħħar notifika tat-tlestija tal-proċeduri interni meħtieġa minn kull Parti.
   Dan il-Ftehim huwa konkluż għal perjodu inizjali ta' tliet snin. Huwa jiġi mġedded indefinittivament sakemm l-Unjoni jew iċ-Ċilì ma jinnotifikawx lill-Parti l-oħra b'oġġezzjoni tagħhom għal tali tiġdid qabel jiskadi l-perjodu inizjali.
   Kwalunkwe Parti tista' tinnotifika lill-Parti l-oħra bil-miktub dwar l-intenzjoni tagħha li tiddenunzja dan il-Ftehim. Id-denunzja għandha ssir effettiva tliet xhur wara n-notifika.
   Artikolu 16
   Testi awtentiċi
   Dan il-Ftehim huwa ffirmat f'żewġ eżemplari bl-Ingliż u bl-Ispanjol, b'kull test ikun ugwalment awtentiku.
   
      Magħmul fi Brussell fis-sebgħa u għoxrin jum ta' April tas-sena elfejn u sbatax.
      
         
            Għall-Unjoni Ewropea
         
      
      
         
            Għall-Gvern tar-Repubblika taċ-Ċilì
         
      
   
   
      (1)  Iċ-Ċilì għandu jimplimenta d-deċiżjonijiet tal-Kumitat Konġunt permezz tal-Acuerdos de Ejecución, skont l-Artikolu 54, punt 1, ir-raba' paragrafu tal-Kostituzzjoni Politika tar-Repubblika taċ-Ċilì (Constitución Política de la República de Chile).
   
      ANNESS I
      
         Prodotti organiċi miċ-Ċilì li għalihom l-Unjoni tirrikonoxxi l-ekwivalenza
      
      
                  Kodiċi u deskrizzjoni tan-nomenklatura tas-SistemaArmonizzata
               
               
                  Kummenti
               
            
                  0409 
               
               
                  Għasel naturali
               
               
                   
               
            
                  06 
               
               
                  SIĠAR ĦAJJIN U XTIELI OĦRA; BASAL, GĦERUQ U BĦALHOM; FJURI MAQTUGĦIN U WERAQ ORNAMENTALI
               
               
                   
               
            
                  Il-kodiċijiet li ġejjin ta' dan il-kapitolu huma inklużi biss jekk mhux ipproċessati
               
               
                   
               
            
                  0603 
               
               
                  Fjuri maqtugħin u blanzuni ta' fjuri ta' tip adatti għal bukketti u għal għanijiet ornamentali, friski, nixfin, miżbugħin, ibbliċjati, mimlijin jew ippreparati mod ieħor
               
               
                   
               
            
                  0603 90 
               
               
                  Oħrajn
               
               
                   
               
            
                  0604 
               
               
                  Weraq, friegħi u partijiet oħrajn ta' pjanti, mingħajr fjuri jew blanzuni, u ħaxix, ħażiż u likeni, li huma oġġetti adattati għal bukketti jew għal għanijiet ornamentali, friski, nixfin, miżbugħin, ibbliċjati, mimlijin jew ippreparati mod ieħor
               
               
                   
               
            
                  0604 90 
               
               
                  Oħrajn
               
               
                   
               
            
                  07 
               
               
                  VEĠETALI U ĊERTI GĦERUQ U TUBERI TAJBIN GĦALL-IKEL
               
               
                   
               
            
                  08 
               
               
                  FROTT U ĠEWŻ TAJBIN GĦALL-IKEL; QOXRA TAL-FROTT TAĊ-ĊITRU JEW BETTIEĦ
               
               
                   
               
            
                  09 
               
               
                  KAFÈ, TE, MATÈ* U ĦWAWAR
               
               
                  * Esklużi
               
            
                  10 
               
               
                  ĊEREALI
               
               
                   
               
            
                  11 
               
               
                  PRODOTTI TAL-INDUSTRIJA TAT-TĦIN; XGĦIR; LAMTI; INULINA; GLUTINA TAL-QAMĦ
               
               
                   
               
            
                  12 
               
               
                  ŻRIERAGĦ TAŻ-ŻEJT U FROTT OLEAĠINUŻ; QMUĦ VARJI, ŻRIERAGĦ U FROTT; PJANTI INDUSTRIJALI JEW MEDIĊINALI; TIBEN U MAGĦLEF
               
               
                   
               
            
                  Il-kodiċi li ġejjin ta' dan il-kapitolu huma esklużi jew limitati:
               
               
                   
               
            
                  1211 
               
               
                  Pjanti u partijiet tagħhom (inklużi żerriegħa u frott), ta' kwalità użata l-aktar fil-fwejjaħ, fil-farmaċija jew għal għanijiet ta' insettiċidi, funġiċidi jew għal għanijiet simili oħrajn, friski jew imnixxfin, maqtugħin jew le, misħuqin jew trab
               
               
                  Inklużi biss jekk mhux ipproċessati jew jekk ipproċessati għall-użu bħala ikel
               
            
                  1212 21 
               
               
                  Alka tal-baħar u alki oħrajn
               
               
                  Esklużi
               
            
                  1212 21 
               
               
                  Tajbin għall-konsum uman
               
               
                  Esklużi
               
            
                  1212 29 
               
               
                  Oħrajn
               
               
                  Esklużi
               
            
                  13 
               
               
                  GOMMALAKKA; GOMOM, RAŻI, U LINEF U ESTRATTI VEĠETALI OĦRAJN
               
               
                   
               
            
                  Il-kodiċi li ġejjin ta' dan il-kapitolu huma esklużi jew limitati:
               
               
                   
               
            
                  1301 
               
               
                  Gommalakka; gomom naturali, rażi, rażi tal-gomma u oleoreżini (pereżempju, balzmi)
               
               
                  Esklużi
               
            
                  1302 
               
               
                  Linef u estratti veġetali; sustanzi tal-pektin, pektinati u pektati; agar-agar u muċilaġni u materjali li jgħaqqdu oħrajn, kemm jekk modifikati kif ukoll jekk le, li ġejjin minn prodotti veġetali
               
               
                  Inklużi biss jekk ipproċessati għall-użu bħala ikel
               
            
                  1302 11 
               
               
                  Loppju
               
               
                  Esklużi
               
            
                  1302 19 
               
               
                  Oħrajn
               
               
                  Esklużi
               
            
                  14 
               
               
                  MATERJALI VEĠETALI TAT-TRIZZA; PRODOTTI VEĠETALI LI MHUMIEX IMSEMMIJIN JEW INKLUŻI BAND'OĦRA
               
               
                   
               
            
                  15 
               
               
                  XAĦMIJIET U ŻJUT TA' ANNIMALI JEW ĦXEJJEX U PRODOTTI MILL-QSIM TAGĦHOM; XAĦMIJIET IPPREPARATI TAJBIN GĦALL-IKEL; XEMGĦAT TA' ANNIMALI JEW ĦXEJJEX
               
               
                   
               
            
                  Il-kodiċi li ġejjin ta' dan il-kapitolu huma esklużi jew limitati:
               
               
                   
               
            
                  1501 
               
               
                  Xaħam tal-majjal (inkluż lardu) u xaħam tat-tjur, minbarra dak tal-intestatura 0209  jew 1503 
               
               
                  Inklużi biss jekk ipproċessati għall-użu bħala ikel
               
            
                  1502 
               
               
                  Xaħmijiet ta' annimali bovini, nagħaġ jew mogħoż, minbarra dawk tal-intestatura 1503 
               
               
                  Inklużi biss jekk ipproċessati għall-użu bħala ikel
               
            
                  1503 
               
               
                  Stearina tax-xaħam, żejt tax-xaħam, oleostearina, żejt oleo u żejt tax-xaħam ta' dam, mhux emulsifikati jew imħallta jew ippreparati mod ieħor
               
               
                  Inklużi biss jekk ipproċessati għall-użu bħala ikel
               
            
                  1505 
               
               
                  Xaħam tas-suf u sustanzi xaħmija li ġejjin minnu (inkluża l-lanolina)
               
               
                  Esklużi
               
            
                  1506 
               
               
                  Xaħam u żjut oħrajn ta' annimali u l-frazzjonijiet tagħhom, raffinati jew le, iżda mhux modifikati kimikament
               
               
                  Esklużi
               
            
                  1515 30 
               
               
                  Żejt ir-riġnu u l-frazzjonijiet tiegħu
               
               
                  Esklużi
               
            
                  1515 90 
               
               
                  Oħrajn
               
               
                  Għal dan is-sottokapitolu, iż-żejt tal-ġoġoba huwa eskluż. Prodotti oħra huma inklużi biss jekk ipproċessati għall-użu bħala ikel.
               
            
                  1516 20 
               
               
                  Xaħmijiet u żjut ta' veġetali u l-frazzjonijiet tagħhom
               
               
                  Inklużi biss jekk ipproċessati għall-użu bħala ikel
               
            
                  1518 
               
               
                  Żjut u xaħmijiet tal-annimali u veġetali u l-frazzjonijiet tagħhom, mgħollija, ossidati, deidratati, kubritizzati, imneffħa, polimerizzati bis-sħana f'vakwu jew f'gass inerti jew immodifikati kimikament b'mod ieħor, minbarra dawk tal-intestatura 1516 ; taħlitiet jew preparazzjonijiet li ma jittiklux ta' xaħmijiet u żjut tal-annimali jew veġetali jew ta' frazzjonijiet ta' diversi xaħmijiet u żjut ta' dan il-kapitolu, mhux speċifikati jew inklużi band'oħra
               
               
                  Esklużi
               
            
                  1520 
               
               
                  Gliċerina, grezza; ilmijiet tal-gliċerol u lissiji tal-gliċerol
               
               
                  Esklużi
               
            
                  1521 
               
               
                  Xemgħat veġetali (minbarra t-trigliċeridi), xema' tan-naħal, xemgħat ta' insetti oħrajn u spermaċeti, kemm jekk raffinati jew ikkuluriti kif ukoll jekk le
               
               
                  Esklużi ħlief għal xemgħat veġetali jekk ipproċessati għall-użu bħala ikel
               
            
                  17 
               
               
                  ZOKKOR U ĦELU TAZ-ZOKKOR
               
               
                   
               
            
                  18 
               
               
                  KAWKAW U PREPARAZZJONIJIET TAL-KAWKAW
               
               
                   
               
            
                  19 
               
               
                  PREPARATI TAĊ-ĊEREALI, DQIQ, LAMTU JEW ĦALIB; PRODOTTI TAL-FURNARA
               
               
                   
               
            
                  20 
               
               
                  PREPARAZZJONIJIET TA' ĦXEJJEX, FROTT, ĠEWŻ U PARTIJIET OĦRAJN TA' PJANTI
               
               
                   
               
            
                  21 
               
               
                  PREPARAZZJONIJIET DIVERSI TAJBIN GĦALL-IKEL
               
               
                   
               
            
                  22 
               
               
                  XORB, SPIRTI U ĦALL
               
               
                   
               
            
                  Il-kodiċi li ġejjin ta' dan il-kapitolu huma esklużi jew limitati:
               
               
                   
               
            
                  2201 
               
               
                  Ilmijiet, inkluż ilmijiet minerali naturali jew artifiċjali u ilmijiet effervexxenti, li ma fihomx zokkor miżjud jew materjal ieħor ta' ħlewwa u lanqas togħmiet; silġ u borra
               
               
                  Esklużi
               
            
                  2202 
               
               
                  Ilmijiet, inklużi ilmijiet minerali u ilmijiet effervexxenti, biz-zokkor jew materjal ieħor li jagħmel ħelu miżjud jew imħawrin, u xorb ieħor mhux alkoħoliku, mhux meraq tal-frott jew tal-ħxejjex ta' titlu 2009 
               
               
                  Esklużi
               
            
                  2208 
               
               
                  Alkoħol etiliku mhux żnaturat b'saħħa alkoħolika bil-volum ta' inqas minn 80 % vol; spirti, likuri u xorb ieħor spirituż
               
               
                  Inklużi biss jekk ipproċessati minn prodotti agrikoli, għall-użu bħala ikel
               
            
                  3301 
               
               
                  Żjut essenzjali (mingħajr terpene jew bit-terpene), inklużi l-konkreti u l-assoluti; reżinojdi; oleoreżini estratti; konċentrati ta' żjut essenzjali fix-xaħam, fi żjut fissi, fix-xemgħa jew hekk, magħmulin permezz ta' enfleurage jew maċerazzjoni; prodotti sekondarji terpeniċi tad-deterpenazzjoni ta' żjut essenzjali; distillati ta' ilma u soluzzjonijiet ta' ilma ta' żjut essenzjali
               
               
                  Inklużi biss jekk użati għall-ikel
               
            Il-kundizzjonijiet:
      Prodotti organiċi elenkati f'dan l-Anness għandhom ikunu prodotti agrikoli mhux ipproċessati fiċ-Ċilì u prodotti agrikoli ipproċessati għall-użu bħala ikel li ġew ipproċessati fiċ-Ċilì b'ingredjenti mkabbra b'mod organiku li ġew prodotti fiċ-Ċilì jew li ġew importati fiċ-Ċilì jew mill-Unjoni jew minn pajjiż terz fil-qafas ta' reġim li huwa rikonoxxut bħala ekwivalenti mill-Unjoni skont id-dispożizzjonijiet tal-Artikolu 33(2) tar-Regolament tal-Kunsill (KE) Nru 834/2007 tat-28 ta' Ġunju 2007 dwar il-produzzjoni organika u t-tikkettar ta' prodotti organiċi u li jħassar ir-Regolament (KEE) Nru 2092/91.
   
   
      ANNESS II
      
         Prodotti organiċi mill-Unjoni li għalihom iċ-Ċilì jirrikonoxxi l-ekwivalenza
      
      
                  Kodiċi u deskrizzjoni tan-nomenklatura tas-Sistema Armonizzata
               
               
                  Kummenti
               
            
                  01 
               
               
                  ANNIMALI ĦAJJIN
               
               
                  Il-prodotti tal-kaċċa u s-sajd ta' annimali salvaġġi ma' għandhomx jiġu kkunsidrati bħala produzzjoni organika.
               
            
                  02 
               
               
                  LAĦAM U ĠEWWIENI LI JITTIEKEL
               
               
                  Laħam u fdalijiet tal-laħam li jittieklu mill-kaċċa u s-sajd ta' annimali selvaġġi huma esklużi.
               
            
                  03 
               
               
                  ĦUT U KRUSTAĊJI, MOLLUSKI U INVERTEBRATI AKKWATIĊI OĦRAJN
               
               
                  Is-sajd ta' annimali selvaġġi huwa eskluż.
               
            
                  04 
               
               
                  PRODOTTI TAL-ĦALIB; BAJD TAT-TJUR; GĦASEL NATURALI; PRODOTTI TAJBIN GĦALL-IKEL ĠEJJIN MINN ANNIMALI, LI MHUMIEX IMSEMMIJIN JEW INKLUŻI BAND'OĦRA
               
               
                   
               
            
                  05 
               
               
                  PRODOTTI ĠEJJIN MILL-ANNIMALI LI MHUMIEX SPEĊIFIKATI JEW INKLUŻI BAND'OĦRA
               
               
                   
               
            
                  Il-kodiċijiet li ġejjin ta' dan il-kapitolu huma esklużi:
               
               
                   
               
            
                  0501 
               
               
                  Xagħar uman, mhux maħdum, kemm jekk maħsul u mnaddaf u kemm jekk le; skart ta' xagħar uman
               
               
                   
               
            
                  0502 
               
               
                  Lanżit u xagħar tal-ħnieżer, majjali tas-simna (hogs) jew ċingjali; ix-xagħar tal-baġer u xagħar ieħor li bih jagħmlu l-ixkupilji; l-iskart ta' lanżit jew xagħar ta' din ix-xorta
               
               
                   
               
            
                  0502 10 
               
               
                  Lanżit u xagħar tal-ħnieżer, ħnieżer imsewwija jew ħnieżer selvaġġi u skart tagħhom
               
               
                   
               
            
                  0502 90 
               
               
                  Oħrajn
               
               
                   
               
            
                  0505 
               
               
                  Ġlud u partijiet oħrajn minn għasafar, bir-rix, rix u bċejjeċ tar-rix (kemm bit-trufijiet mirqumin kif ukoll le), mhux maħdumin aktar minn imnaddfin, disinfettati jew trattati għall-preservazzjoni; trab u skart tar-rix jew partijiet tar-rix
               
               
                   
               
            
                  0506 
               
               
                  Għadam u ċ-ċentru tal-qrun, mhux maħdumin, bix-xaħam imneħħi, sempliċiment ippreparati (iżda mhux maqtugħin f'għamla), trattati bl-aċtu jew deġelatinizzati; trab u skart ta' dawn il-prodotti
               
               
                   
               
            
                  0507 
               
               
                  Ivorju, qoxra tal-fekruna, (għadma tal-) baliena u xagħar tal-baliena, qran, qran imsaġġra, qawqab, dwiefer, dwiefer tal-annimali u mnaqar, li mhumiex maħduma jew li huma sempliċement imħejjija imma ma humiex maqtugħa f'xi forma; trab u skart ta' dawn il-prodotti
               
               
                   
               
            
                  0510 
               
               
                  Ambra griża, kastorew, żibett u misk; kantaridi; bili, niexfa jew le; glandoli u prodotti oħrajn tal-annimali użati fil-preparazzjoni ta' prodotti farmaċewtiċi, friski, imkessħa, iffriżati jew ippreservati provviżorjament mod ieħor
               
               
                   
               
            
                  0511 91 
               
               
                  Oħrajn
               
               
                   
               
            
                  0511 99 
               
               
                  Sponoż naturali ġejjin minn annimali
               
               
                   
               
            
                  06 
               
               
                  SIĠAR ĦAJJIN U XTIELI OĦRA; BASAL, GĦERUQ U BĦALHOM; FJURI MAQTUGĦIN U WERAQ ORNAMENTALI
               
               
                   
               
            
                  Il-kodiċijiet li ġejjin ta' dan il-kapitolu huma inklużi biss jekk mhux ipproċessati:
               
               
                   
               
            
                  0603 
               
               
                  Fjuri maqtugħin u blanzuni ta' fjuri ta' tip adatti għal bukketti u għal għanijiet ornamentali, friski, nixfin, miżbugħin, ibbliċjati, mimlijin jew ippreparati mod ieħor
               
               
                   
               
            
                  0603 90 
               
               
                  Oħrajn
               
               
                   
               
            
                  0604 
               
               
                  Weraq, friegħi u partijiet oħrajn ta' pjanti, mingħajr fjuri jew blanzuni, u ħaxix, ħażiż u likeni, li huma oġġetti adattati għal bukketti jew għal għanijiet ornamentali, friski, nixfin, miżbugħin, ibbliċjati, mimlijin jew ippreparati mod ieħor
               
               
                   
               
            
                  0604 90 
               
               
                  Oħrajn
               
               
                   
               
            
                  07 
               
               
                  VEĠETALI U ĊERTI GĦERUQ U TUBERI TAJBIN GĦALL-IKEL
               
               
                   
               
            
                  08 
               
               
                  FROTT U ĠEWŻ TAJBIN GĦALL-IKEL; QOXRA TAL-FROTT TAĊ-ĊITRU JEW BETTIEĦ
               
               
                   
               
            
                  09 
               
               
                  KAFÈ, TE, MATÈ* U ĦWAWAR
               
               
                  * Eskluż
               
            
                  10 
               
               
                  ĊEREALI
               
               
                   
               
            
                  11 
               
               
                  PRODOTTI TAL-INDUSTRIJA TAT-TĦIN; XGĦIR; LAMTI; INULINA; GLUTINA TAL-QAMĦ
               
               
                   
               
            
                  12 
               
               
                  ŻRIERAGĦ TAŻ-ŻEJT U FROTT OLEAĠINUŻ; QMUĦ VARJI, ŻRIERAGĦ U FROTT; PJANTI INDUSTRIJALI JEW MEDIĊINALI; TIBEN U MAGĦLEF
               
               
                   
               
            
                  Il-kodiċi li ġejjin ta' dan il-kapitolu huma esklużi jew limitati:
               
               
                   
               
            
                  1211 
               
               
                  Pjanti u partijiet tagħhom (inklużi żerriegħa u frott), ta' kwalità użata l-aktar fil-fwejjaħ, fil-farmaċija jew għal għanijiet ta' insettiċidi, funġiċidi jew għal għanijiet simili oħrajn, friski jew imnixxfin, maqtugħin jew le, misħuqin jew trab
               
               
                  Inklużi biss jekk mhux ipproċessati jew ipproċessati għall-użu bħala ikel jew għalf
               
            
                  13 
               
               
                  GOMMALAKKA; GOMOM, RAŻI, U LINEF U ESTRATTI VEĠETALI OĦRAJN
               
               
                   
               
            
                  Il-kodiċi li ġejjin ta' dan il-kapitolu huma esklużi jew limitati:
               
               
                   
               
            
                  1301 
               
               
                  Gommalakka; gomom naturali, rażi, rażi tal-gomma u oleoreżini (pereżempju, balzmi)
               
               
                  Esklużi
               
            
                  1302 
               
               
                  Linef u estratti veġetali; sustanzi tal-pektin, pektinati u pektati; agar-agar u muċilaġni u materjali li jgħaqqdu oħrajn, kemm jekk modifikati kif ukoll jekk le, li ġejjin minn prodotti veġetali
               
               
                  Inklużi biss jekk ipproċessati għall-użu bħala ikel jew għalf
               
            
                  1302 11 
               
               
                  Loppju
               
               
                  Esklużi
               
            
                  1302 19 
               
               
                  Oħrajn
               
               
                  Esklużi
               
            
                  14 
               
               
                  MATERJALI VEĠETALI TAT-TRIZZA; PRODOTTI VEĠETALI LI MHUMIEX IMSEMMIJIN JEW INKLUŻI BAND'OĦRA
               
               
                   
               
            
                  15 
               
               
                  XAĦMIJIET U ŻJUT TA' ANNIMALI JEW ĦXEJJEX U PRODOTTI MILL-QSIM TAGĦHOM; XAĦMIJIET IPPREPARATI TAJBIN GĦALL-IKEL; XEMGĦAT TA' ANNIMALI JEW ĦXEJJEX
               
               
                   
               
            
                  Il-kodiċi li ġejjin ta' dan il-kapitolu huma esklużi jew limitati:
               
               
                   
               
            
                  1501 
               
               
                  Xaħam tal-majjal (inkluż lardu) u xaħam tat-tjur, minbarra dak tal-intestatura 0209  jew 1503 
               
               
                  Inklużi biss jekk ipproċessati għall-użu bħala ikel jew għalf
               
            
                  1502 
               
               
                  Xaħmijiet ta' annimali bovini, nagħaġ jew mogħoż, minbarra dawk tal-intestatura 1503 
               
               
                  Inklużi biss jekk ipproċessati għall-użu bħala ikel jew għalf
               
            
                  1503 
               
               
                  Stearina tax-xaħam, żejt tax-xaħam, oleostearina, żejt oleo u żejt tax-xaħam ta' dam, mhux emulsifikati jew imħallta jew ippreparati mod ieħor.
               
               
                  Inklużi biss jekk ipproċessati għall-użu bħala ikel jew għalf
               
            
                  1505 
               
               
                  Xaħam tas-suf u sustanzi xaħmija li ġejjin minnu (inkluża l-lanolina)
               
               
                  Esklużi
               
            
                  1506 
               
               
                  Xaħam u żjut oħrajn ta' annimali u l-frazzjonijiet tagħhom, raffinati jew le, iżda mhux modifikati kimikament
               
               
                  Esklużi
               
            
                  1515 30 
               
               
                  Żejt ir-riġnu u l-frazzjonijiet tiegħu
               
               
                  Esklużi
               
            
                  1515 90 
               
               
                  Oħrajn
               
               
                  Għal dan is-sottokapitolu, iż-żejt tal-ġoġoba huwa eskluż. Prodotti oħrajn huma esklużi biss jekk ipproċessati għall-użu bħala ikel jew għalf.
               
            
                  1520 
               
               
                  Gliċerina, grezza; ilmijiet tal-gliċerol u lissiji tal-gliċerol
               
               
                  Inkluż biss jekk ipproċessati għall-użu bħala ikel jew għalf.
               
            
                  1521 
               
               
                  Xemgħat veġetali (minbarra t-trigliċeridi), xema' tan-naħal, xemgħat ta' insetti oħrajn u spermaċeti, kemm jekk raffinati jew ikkuluriti kif ukoll jekk le
               
               
                  Xemgħat veġetali inklużi biss jekk ipproċessati għall-użu bħala ikel jew għalf
               
            
                  16 
               
               
                  PREPARAZZJONIJIET TA' LAĦAM, TA' ĦUT JEW TA' KRUSTAĊEJ, MOLLUSKI JEW INVERTEBRATI AKKWATIĊI OĦRAJN
               
               
                   
               
            
                  17 
               
               
                  ZOKKOR U ĦELU TAZ-ZOKKOR
               
               
                   
               
            
                  18 
               
               
                  KAWKAW U PREPARAZZJONIJIET TAL-KAWKAW
               
               
                   
               
            
                  19 
               
               
                  PREPARATI TAĊ-ĊEREALI, DQIQ, LAMTU JEW ĦALIB; PRODOTTI TAL-FURNARA
               
               
                   
               
            
                  20 
               
               
                  PREPARAZZJONIJIET TA' ĦXEJJEX, FROTT, ĠEWŻ U PARTIJIET OĦRAJN TA' PJANTI
               
               
                   
               
            
                  21 
               
               
                  PREPARAZZJONIJIET DIVERSI TAJBIN GĦALL-IKEL
               
               
                   
               
            
                  22 
               
               
                  XORB, SPIRTI U ĦALL
               
               
                   
               
            
                  Il-kodiċi li ġejjin ta' dan il-kapitolu huma esklużi jew limitati:
               
               
                   
               
            
                  2201 
               
               
                  Ilmijiet, inkluż ilma minerali naturali jew artifiċjali u ilma ggassjat, li ma fihx zokkor miżjud jew materjal ieħor ta' ħlewwa u lanqas togħmiet; silġ u borra
               
               
                  Esklużi
               
            
                  2202 
               
               
                  Ilmijiet, inklużi ilmijiet minerali u ilmijiet effervexxenti, biz-zokkor jew materjal ieħor li jagħmel ħelu miżjud jew imħawrin, u xorb ieħor mhux alkoħoliku, mhux meraq tal-frott jew tal-ħxejjex ta' titlu 2009 
               
               
                  Esklużi
               
            
                  2208 
               
               
                  Alkoħol etiliku mhux żnaturat b'saħħa alkoħolika bil-volum ta' inqas minn 80 % vol; spirti, likuri u xorb ieħor spirituż
               
               
                  Inklużi biss jekk ipproċessati minn prodotti agrikoli, għall-użu bħala ikel
               
            
                  23 
               
               
                  FDAL U SKART MILL-INDUSTRIJA TAL-IKEL; GĦALF TAL-ANNIMALI PPREPARAT
               
               
                   
               
            
                  Il-kodiċi li ġej ta' dan il-kapitolu huwa limitat:
               
               
                   
               
            
                  2307 
               
               
                  Fond tal-inbid; argol
               
               
                  L-argol huwa eskluż
               
            
                  3301 
               
               
                  Żjut essenzjali (mingħajr terpene jew bit-terpene), inklużi l-konkreti u l-assoluti; reżinojdi; oleoreżini estratti; konċentrati ta' żjut essenzjali fix-xaħam, fi żjut fissi, fix-xemgħa jew hekk, magħmulin permezz ta' enfleurage jew maċerazzjoni; prodotti sekondarji terpeniċi tad-deterpenazzjoni ta' żjut essenzjali; distillati ta' ilma u soluzzjonijiet ta' ilma ta' żjut essenzjali
               
               
                  Inklużi biss jekk użati għall-ikel
               
            
                  45 
               
               
                  SUFRA U OĠĠETTI TA' SUFRA
               
               
                  Inklużi biss jekk mhux ipproċessati
               
            
                  53 
               
               
                  FIBRI TESSILI VEĠETALI OĦRAJN; ĦJUT TAL-KARTI U DRAPP MINSUĠ MILL-ĦJUT TAL-KARTI
               
               
                  Inklużi biss jekk mhux ipproċessati
               
            Il-kundizzjonijiet:
      Il-prodotti organiċi elenkati f'dan l-Anness għandhom ikunu prodotti agrikoli mhux ipproċessati u pproċessati li jiġu prodotti jew ipproċessati fl-Unjoni.
   
   
      ANNESS III
      
         Leġiżlazzjoni organika applikabbli fl-Unjoni
      
      Ir-Regolament tal-Kunsill (KE) Nru 834/2007 tat-28 ta' Ġunju 2007 dwar il-produzzjoni organika u t-tikkettar ta' prodotti organiċi u li jemenda r-Regolament (KEE) Nru 2092/91, kif emendat l-aħħar mir-Regolament tal-Kunsill (KE) Nru 517/2013.
      Ir-Regolament tal-Kummissjoni (KE) NRU 889/2008 tal-5 ta' Settembru 2008 li jistabbilixxi regoli dettaljati għall-implimentazzjoni tar-Regolament tal-Kunsill (KE) Nru 834/2007 dwar il-produzzjoni organika u t-tikkettar ta' prodotti organiċi fir-rigward tal-produzzjoni, it-tikkettar u l-kontroll organiku, kif emendat l-aħħar mir-Regolament ta' Implimentazzjoni tal-Kummissjoni (UE) Nru 1358/2014.
      Ir-Regolament tal-Kummissjoni (KE) Nru 1235/2008 tat-8 ta' Diċembru 2008 li jistabbilixxi r-regoli dettaljati għall-implimentazzjoni tar-Regolament tal-Kunsill (KE) Nru 834/2007 dwar l-arranġamenti għall-importazzjonijiet ta' prodotti organiċi minn pajjiżi terzi, kif emendat mir-Regolament ta' Implimentazzjoni tal-Kummissjoni (UE) 2015/931.
   
   
      ANNESS IV
      
         Leġiżlazzjoni organika applikabbli fiċ-Ċilì
      
      Il-Liġi 20.089 tas-17 ta' Jannar 2006, li toħloq Sistema ta' Ċertifikazzjoni Nazzjonali għall-Prodotti Organiċi Agrikoli.
      Id-Digriet Nru 03 tad-29 ta' Jannar 2016, tal-Ministeru tal-Agrikoltura, li japprova r-Regolament tal-Liġi 20.089 li joħloq Sistema ta' Ċertifikazzjoni Nazzjonali għall-Prodotti Organiċi Agrikoli.
      Id-Digriet Nru 02 tat-22 ta' Jannar 2016, tal-Ministeru tal-Agrikoltura, li japprova r-Regoli Tekniċi tal-Liġi 20.089 li toħloq Sistema ta' Ċertifikazzjoni Nazzjonali għall-Prodotti Organiċi Agrikoli.
      Ir-Riżoluzzjoni Nru 569 tad-Direttorat Nazzjonali tas-Servizz Agrikolu u tat-Trobbija tal-Annimali, tas-7 ta' Frar 2007, li jistabbilixxi l-istandards għar-reġistrazzjoni tal-korpi taċ-ċertifikazzjoni tal-prodotti organiċi.
      Ir-Riżoluzzjoni Nru 1110 tad-Direttorat Nazzjonali tas-Servizz Agrikolu u tat-Trobbija tal-Annimali, tal-4 ta' Marzu 2008, li japprova t-tikketta uffiċjali għall-prodotti organiċi u ekwivalenti tagħhom.
      Ir-Riżoluzzjoni Nru 7880 tad-Direttorat Nazzjonali tas-Servizz Agrikolu u tat-Trobbija tal-Annimali, tad-29 ta' Novembru 2011, li jistabbilixxi l-kontenut minimu għaċ-ċertifikati agrikoli organiċi, fil-qafas tal-Liġi 20.089.
   
   
      ANNESS V
      
         Indirizzi tal-Internet fejn jistgħu jiġu kkonsultati l-liġijiet u r-regolamenti elenkati fl-Annessi III u IV inklużi kwalunkwe modifika, revoka, sostituzzjoni jew żieda, kif ukoll verżjonijiet konsolidati, u kwalunkwe leġiżlazzjoni ġdida għal prodotti li ġew elenkati fl-Annessi I u II skont il-punt (b) tal-Artikolu 8(3):
      
      
                  L-Unjoni:
               
               
                  http://eur-lex.europa.eu
               
            
                  Iċ-Ċilì:
               
               
                  http://www.sag.gob.cl/ambitos-de-accion/certificacion-de-productos-organicos-agricolas/132/normativas